钦定古今图书集成/理学汇编/学行典/第206卷 > 汪让
## 钦定古今图书集成/理学汇编/学行典/第206卷 > 汪让

按《休宁县志》：“汪让，字钦礼，石田人。七岁失父，能哀慕
母，命鸠工弗得，负荆请笞。长哀母节，力请旌。年八十
一，梦神告贼，发冢奔视，贼觉，走恸几绝，因庐墓侧。病
将革，始舆归。先是，尝夜行，有猛兽当户，手探之温，诘
朝迹其处，已啮犬去矣。里中五谷神为厉讨，檄而灭。
而汪循为作《铁汉传》。既卒，张足侯题曰：‘生事尽力，则
母节表扬；死事尽忠，则神明感格’。”曾孙濂，孝如让。父
早丧，母程氏欲以死殉，濂衣不解带，伺母二年得不
死。邑令曾额其堂曰《追褒仁孝》。